open-index/open-wikipedia-markdown huggingface dataset:
Apollo 11

links|70px
[duimnael|350px|Die bemanning van Apollo 11, [Neil Armstrong|Armstrong, Collins en Aldrin.]]
**Apollo 11** was die Amerikaanse ruimtesending waarmee die eerste mense op die maan, die Amerikaners Neil Armstrong en Buzz Aldrin, geland het op 20 Julie 1969 om 20:17:40 UTC.

Armstrong was die eerste mens om op die maanoppervlak te loop, ses uur later op 21 Julie 02:56 UTC. Armstrong het ongeveer twee en 'n half ure buite die ruimtetuig vertoef en Aldrin effens minder, en saam het hulle 21,5&nbsp;kg (47,5 pond) se maanmateriaal ingesamel om terug te neem na die aarde. Die derde lid van die sending, Michael Collins, het alleen in die beheermodule van die ruimtetuig in 'n wentelbaan om die maan gevlieg, totdat Armstrong en Aldrin later na hom teruggekeer het vir hul reis terug na die Aarde.

## Verloop van die sending 
Die Apollo-ruimtetuig is op 16 Julie 1969 deur 'n Saturn V-vuurpyl vanaf Kennedy-ruimtesentrum op Merritt-eiland, Florida gelanseer. Apollo 11 was die vyfde bemande sending van NASA se Apollo-program. Die Apollo-ruimtetuig het drie dele gehad: 'n bevelmodule met 'n kajuit vir die drie ruimtevaarders, en die enigste deel wat terug op die aarde geland het; 'n diensmodule, wat die bevelmodule van aandrywing, elektriese krag, suurstof en water voorsien; en 'n maanmodule vir die landing op die maan. 

Nadat dit na die maan gestuur is deur die Saturn V se boonste stadium het die ruimtevaarders die ruimtetuig geskei daarvan en vir drie dae gereis totdat hulle in 'n wentelbaan om die maan geplaas is. Armstrong en Aldrin het hulself toe verskuif na die maanmodule en in die *Mare Tranquillitatis* geland. Hulle het vir ongeveer 21½ uur op die maanoppervlak vertoef. Na die opstyg van die boonste deel van die maanmodule en herkoppeling met Collins in die bevelmodule, het hulle teruggekeer na die aarde en op 24 Julie 1969 in die Stille Oseaan neergeplons. Die bemanning is deur die vliegdekskip USS *Hornet* opgepik.

## Feite 
* Gelanseer: 16 Julie 1969 vanaf Kennedy platform 39A.
* Terugkeer: 24 Julie 1969.
* Bemanningslede: Neil Armstrong, bevelvoerder; Michael Collins, beheermodule-vlieënier; Buzz Aldrin, maanmodule-vlieënier.
* Bevelmodule: *Columbia*.
* Maanmodule: *Eagle*.
* Beoogde maanlandingsarea: *Mare Tranquillitatis*.

## Trivia 
Pratley Putty is gebruik om sekere dele van die *Eagle*-maanlandingstuig van die Apollo 11-sending aan mekaar te hou.

## Notas
Apollo 14

links|70px
duimnael|350px|Die bemanning van Apollo 14: Roosa, Shepard en Mitchell. Op die agtergrond is die wapen van die sending.

**Apollo 14** was 'n Amerikaanse ruimtesending waarmee nog mense, die Amerikaners Alan Shepard en Edgar Mitchell, op die maan geland het op 5 Februarie 1971 om 09:18:11 UTC.

## Verloop van die sending 
Die Apollo-ruimtetuig is deur 'n Saturn V-vuurpyl gelanseer vanaf Kennedy-ruimtesentrum op Merritt Island, Florida, op 31 Januarie 1971. Apollo 14 was die agtste bemande sending van NASA se Apollo-program.

Shepard en Mitchell het met twee uitstappies vir ongeveer 9 uur en 22 minute buite die ruimtetuig vertoef, en saam het hulle 42,28&nbsp;kg (93,2 pond) se maanmateriaal versamel om terug te neem aarde toe. Die ander lid van die sending, Stuart Roosa, het alleen in 'n wentelbaan om die maan gewentel in die beheermodule van die ruimtetuig, totdat Shepard en Mitchell later weer na hom teruggekeer het vir hul reis terug na die Aarde.

## Details 
* Gelanseer: 31 Januarie 1971 vanaf Kennedy platform 39A
* Terugkeer: 9 Februarie 1971
* Bemanningslede: Alan Shepard, kommandeur; Stuart Roosa, beheermodule-vlieënier; Edgar Mitchell, maanmodule-vlieënier.
* Beheermodule: Kitty Hawk
* Maanmodule: Antares
* Maanlandingsarea: Fra Mauro
Rochefort (Charente-Maritime)

**Rochefort** is 'n munisipaliteit in die Franse departement Charente-Maritime (regio Nieu-Akwitanië). Dit het 'n oppervlak van 21,9&nbsp;km², ongeveer 25&nbsp;183 inwoners (2011) en 'n bevolkingsdigtheid van 1147 inwoners per km². Die plek ressorteer onder die arrondissement Rochefort. Op 17 Julie 1815 het Napoleon Bonaparte tydens die Napoleontiese Oorloë hier aan die Britse magte oorgegee.

Die onderstaande kaart toon die ligging van Rochefort (Charente-Maritime) met die belangrikste infrastruktuur en aangrensende munisipaliteite.

raamloos|400px

Die figuur wys die inwonertal per jaar (bron: INSEE-tellings).

raamloos|400px

## Eksterne skakels
Skerpneus-sewekiefhaai

Die **Skerpneus-sewekiefhaai** (*Heptranchias perlo*) kom wêreldwyd in warmer waters voor wat wissel van 50 m tot 1000 m diep. In Suider-Afrika word die haai vanaf die kus van Mosambiek, KwaZulu-Natal en Mosambiek gevang. Die haai word tot 137&nbsp;cm lank.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Verwysings 
## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Heptranchias-perlo.html
Grootoog-seskiefhaai

Die **Grootoog-seskiefhaai** (*Hexanchus nakamurai*) is 'n haai wat in die Atlantiese Oseaan, suidwestelike Indiese Oseaan en die westelike Stille Oseaan voorkom. In Suider-Afrika word die haai aan die kus van KwaZulu-Natal gevang. Die haai leef in water wat 90 – 600 m diep is, word tot 1,8 m lank en weeg tot 36&nbsp;kg.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Hexanchus-nakamurai.html
Bas-Rhin

**Bas-Rhin** (uitgespreek [bɑ.ʁɛ̃], Elsasser Duits: *Unterelsàss*) (67) is 'n Franse département van die gewes Grand Est. Sy prefektuur (hoofstad) is Straatsburg.

## Eksterne skakels 
* Die webwerf van die Prefektuur
St. John's, Newfoundland en Labrador

'''St. John's''' is die hoofstad van die Kanadese provinsie Newfoundland en Labrador. Daar is ook 'n hawe in die stad.

## Geskiedenis 
Die stad het ontstaan toe Engeland die eiland Newfoundland geannekseer het in 1583. Die beheer van die stad het daarna verskeie kere gewissel tussen Frankryk en Engeland, maar na 1762 het dit onder Engelse beheer gebly.
Vendée

**Vendée** (uitgespreek [vɑ̃.de]) (85) is 'n Franse département van die gewes Pays de la Loire. Sy prefektuur (hoofstad) is La Roche-sur-Yon.

## Eksterne skakels 
* Die webwerf van die Prefektuur
Hongaarse Sosialistiese Party

Die **Hongaarse Sosialistiese Party** (Hongaars: **Magyar Szocialista Párt**, MSZP) is 'n sentrum-linkse politieke party in Hongarye. Die party is in 1989 gestig.

Onder leiding van László Kovács het die party die parlementêre verkiesing van 2002 gewen en was sedertdien tot 2010 die heersende party in die land. Sedert 2014 is László Botka die party se leier.
Jobbik

'''Jobbik, die beweging vir 'n beter Hongarye** (Hongaars: **Jobbik Magyarországért Mozgalom''', Jobbik) is 'n politieke party in Hongarye. Dit is in 2003 gestig en oorspronklik as regsgesind beskryf. In sy stigtingsmanifes fokus Jobbik as konserwatiewe party op tradisionele Christelike en patriotiese waardes, maar bevestig ook sy voorneme om radikaal op te tree soos 'n paramilitêre beweging. Intussen neem Jobbik meer gematigde standpunte in - blykbaar in 'n poging om tot 'n volksparty en strawwe mededinger vir die regeringsparty Fidesz te ontwikkel.

## Verwysings 
## Eksterne skakels
Sopron

**Sopron** (uitgespreek [ˈʃopron]; Duits: *Ödenburg*, Kroaties: *Šopron*) is 'n stad in westelike Hongarye, naby die grens met Oostenryk geleë. Volgens die 2011-sensus het die stad 'n bevolking van 60&nbsp;548 gehad, waarvan 92,8% Hongare was.

## Susterstede 
*  Bad Wimpfen, Duitsland
*  Eisenstadt, Oostenryk
*  Wiener Neustadt, Oostenryk
*  Eilat, Israel
*  Mediaş, Roemenië
*  Rorschach, Switserland
*  Seinäjoki, Finland
*  Kazuno, Japan

## Eksterne skakels 
*sopron.hu - die stad se amptelike webwerf   

## Verwysings
Thomas van Aquino

**Thomas van Aquino, Aquinas** of **Thomas Aquinas** (Roccasecca, ± 28 Januarie 1225 – Fossanova, 7 Maart 1274) was 'n Italiaanse filosoof en teoloog. Hy is die invloedrykste sistematiese denker op teologies en wysgerige gebied uit die Middeleeue. Sy idees het 'n belangrike invloed op die Rooms-Katolieke geloof gehad.

## Lewe 
Thomas van Aquino is gebore in die kasteel Roccasecca. Hy was lid van 'n vooraanstaande familie wat graag wou hê dat hy by die Benediktynse orde ingewy word. Hy het egter in 1244 by die Dominikaanse Orde aangesluit. Sy familie was so kwaad hieroor dat sy broers hom ontvoer en in die kasteel geiselaar gehou het.

In 1246 is hy na Parys gestuur waar hy onder die Duitse filosoof Albertus Magnus gestudeer het. Later het hy Magnus na Keulen gevolg. In 1252 begin Thomas om in die Bybel onderrig te gee. Dit het hy in die Saint Jacques klooster in Parys gedoen. In hierdie tyd het hy enkele belangrike kommentare op 'n aantal Ou Testamentiese en Nuwe Testamentiese boeke geskryf. Op bevel van Pous Alexander IV het hy in 1257, saam met die teoloog Bonaventura, die graad van Magister Artium deur die universiteit van Parys verwerf. het hy verskeie idees van Aristoteles aanvaar (hy het hom "die Filosoof" genoem) en hy het probeer om Aristoteles se filosofie te laat strook met die beginsels van die Christendom. Die werke waarvoor hy die bekendste is, is *Summa Theologica* en die *Summa contra Gentiles*. Sy kommentaar op die Heilige Skrif en op Aristoteles maak ’n groot deel van sy werk uit. Aquinas is ook bekend vir sy eucharistiese gesange, wat deel van die kerk se liturgie vorm.Hy is tot heilige van die Katolieke Kerk verklaar en word voorgehou as ’n modelonderwyser vir mense wat hul oog op die priesterskap het. Die bestudering van sy werk word beskou as ’n belangrike vereiste vir toekomstige priesters of ander teologiese studente.

## Werke 
Thomas van Aquino skryf in sy betreklik kort lewe 'n ongeveer 'n honderd werke, insluitend:
* Kommentare op verskillende Skrifgedeeltes
* Verklarings van Aristoteles se werke
* * Die regimine principum * (1267), 'n (onvoltooide) traktaat oor die bestuur van die wêreldlike leiers
* * Die regimine judaeorum *, 'n werk oor die beleid teenoor die Jode, waarin hy  hertogin Aleidis van Brabant onder meer beveel om hulle met mate te belas en om hulle te verbind tot die dra van herkenningstekens.
* Die *Scriptum *of kommentaar op die *Sententiae* van Petrus Lombardus (1252–1256)
* * Summa contra gentiles * Beteken – teen die heidene (1258 /1259-1264). Dit is 'n apologetisch werk teen die heidene, naamlik die Islamiete, Jode en ketterse Christene in Spanje.
* Verskeie preke.
* Quaestiones, onder andere die* quaestiones die veritate *en *quaestiones die quodlibet *.

## Verwysings 
## Eksterne skakels
Maimonides

duimnael|links|’n 18de-eeuse portret van Maimonides uit die *Thesaurus antiquitatum sacrarum* deur Blaisio Ugolino.
**Maimonides**, ook bekend as die **Rambam** (Hebreeus: ***R**abbi **M**osjé **b**en **M**aimon*; Arabies: *Moesa ibn Maimon*) (Córdoba, Spanje, 1135 of 1138 – Fustat, Kaïro, 12 Desember 1204) was ’n belangrike Joodse filosoof en sterrekundige, en een van die invloedrykste Tora-geleerdes en dokters van die Middeleeue. Hy is in Córdoba in die hedendaagse Spanje gebore en is op 12 Desember 1204 in Kaïro oorlede. Hy was ’n rabbi, dokter en filosoof in Marokko en Egipte.

Hoewel sy werk oor Joodse wette en etiek groot lof ingepalm het van die meeste Jode, tot in Irak en Jemen, het hy ook kritiek gekry, veral uit Spanje. Hy is egter ná sy dood geëer as een van die grootste regsgeleerdes en filosowe van die Joodse geskiedenis. Sy talle werke is hoog aangeslaan deur Joodse geleerdes en sy *Mishneh Torah* van 14 volumes het steeds groot gesag as ’n kodifisering van Talmoed-wette. 

## Verwysings
Thierry Henry

[duimnael|links|upright|Henry se standbeeld buite [Emirates Stadium]]
**Thierry Daniel Henry** (gebore 17 Augustus 1977) is 'n Franse sokkerspeler. Henry speel tans vir die New York Red Bulls in die VSA as doelskieter. Hy het onder meer al uitgedraf vir Monaco (1994-1999), Juventus (1999), Barcelona FC (2007-2010), maar het meeste van sy loopbaan tot dusver spandeer by Arsenal F.C. (1999-2007 en 2012) - waar hy feitlike klublegende status verwerf het en vereer is met 'n standbeeld buite die klub se Emirates Stadium.

## Senior internasionale loopbaan 
## Senior klub loopbaan 
### Monaco 
### Juventus 
### Arsenal 
### Barcelona 
### New York Red Bulls 
## Verwysings
Avicenna

**Ibn Sina** of **Avicenna** (Latyn), voluit Abu Ali Al-Hoessein Ibn Abdoellah Ibn Sina (980 - 1037), was ’n Islamitiese medikus, geoloog, paleontoloog, natuurkundige, sielkundige, wiskundige, wetenskaplike en filosoof van Persiese afkoms. Hy het groot bydraes gelewer op die gebied van Aristoteles-filosofie en die geneeskunde, en het honderde verhandelings geskryf, waarvan sowat die helfte nog bestaan. Van dié werke konsentreer sowat 150 op filosofie en 40 op geneeskunde. 

Sy bekendste werke is *Die Boek van Heling*, ’n omvattende filosofiese en wetenskaplike ensiklopedie, en *Die Kanon van die Geneeskunde*, wat in die Middeleeue die standaardhandleiding was aan baie universiteite. 

Avicenna word beskou as een van die beroemdste en invloedrykste kenners uit die Islamitiese Goue Era.

## Verwysings
Estetika

**Estetika** is ’n afdeling van filosofie wat handel oor die aard van kuns, skoonheid en smaak. Heel verskillende betekenisse word deur verskillende mense daaraan geheg.

Die term is afgelei van die Griekse woord αἰσθητικός (*aisthetikos*). Dit het dieselfde wortel as αισθησις (*aisthesis*).  Laasgenoemde kan dui op sintuiglike waarnemings sowel as gevoel.
  
Vir sommige is estetika ’n sinoniem vir die filosofie van kuns, terwyl ander meen daar is ’n aansienlike verskil tussen die twee verwante begrippe. In die praktyk verwys estetiese oordeel na die sintuiglike waardering van ’n voorwerp (nie noodwendig ’n kunsartikel nie), terwyl ’n kunsoordeel verwys na die herkenning en waardering van kuns of ’n kunsartikel of kritiek daarop. 

## Sien ook 
* Utopiese skolastiek

## Verwysings
Pécs

**Pécs** (uitgespreek [ˈpeːtʃ]; Duits: *Fünfkirchen*, Kroaties: *Pečuh*, Serwies: *Pečuj/Печуј*) is 'n stad in suidelike Hongarye, naby die grens met Kroasië geleë. Met sowat 156 duisend inwoners is die stad die vyfde grootste in die land. Pécs is in die tweede eeu v.C. as 'n Romeinse kolonie gestig onder die naam *Sopianae*. Die eerste universiteit in Hongarye is in 1367 in die stad gestig.

## Susterstede 
*  Fellbach, Duitsland
*  Graz, Oostenryk
*  Dijon, Frankryk
*  Novi Sad, Serwië
*  Arad, Roemenië
*  Lahti, Finland

## Eksterne skakels 
* pecs.hu – die stad se amptelike webwerf
Anno Domini

[duimnael|Anno Domini, inskripsie by die Carinthia-katedraal in [Oostenryk.]]
[duimnael|Dionysius Exiguus het *Anno Domini*-jare uitgevind om die presiese datum van [Paasfees te bereken.]]

**Anno Domini** (AD) of **na Christus** (n.C.) beteken "jare van die begin van die Christelike era".
Soortgelyk verwys **voor Christus** (v.C.) na die jare voor die aanvang van die Christelike era.

Die stelsel is in die jaar 525 na Christus deur die monnik Dionysius Exiguus ontwerp om die datum van Paasfees te bereken. Die Ab Urbe Condita-jaartelling was daarvoor in gebruik, wat die jare sedert die stigting van Rome afgetel het.

Die presiese dag en maand, of selfs die jaar van Jesus se geboorte kan egter nie definitief bepaal word nie. Deur onakkurate berekeninge, gebaseer op die Romeinse kalender van Dionysius Exiguus, word steeds aangeneem dat Jesus in die jaar 1 v.C. gebore is. In die evangelies word gebeurtenisse vermeld wat egter nie chronologies klop nie. Matteus stel dat Jesus gebore is terwyl Herodes nog geleef het en al die kinders onder twee jaar doodgemaak is (Matt. 2:16). Herodes sterf egter reeds in 4 v.C. Baie historici het tot die gevolgtrekking gekom dat die jaar 6 v.C. die mees waarskynlike jaar van Jesus se geboorte is.

## Verwysings
Mediese gasse

Mediese gasstelsels in hospitale, en die meeste ander gesondheidsorgfasiliteite, is noodsaaklik vir die verskaffing van suurstof, laggas, stikstof, koolstofdioksied en mediese lug per pypleiding na die verskillende dele van die hospitaal. Hierdie stelsels word gewoonlik intensief gemonitor deur verskeie gerekenariseerde alarmstelsels.

## Suurstof 
Suurstof word gebruik vir pasiënte wat aanvullende suurstof via 'n masker benodig. Mediese suurstof word gewoonlik geberg in 'n groot stoorstelsel van vloeibare suurstof by die hospitaal, vanwaar dit verdamp word in 'n gekonsentreerde suurstoftoevoer. Die drukking is gewoonlik rondom 380 kPa (55 psi). In klein mediese sentrums met 'n lae pasiëntkapasiteit, kan suurstof deur verskeie standaardsilinders gelewer word.

## Laggas 
Laggas (Distikstofmonoksied) (N2O) word aan verskeie sjirurgiese fasiliteite verskaf vir narkose-gebruik tydens pre-operatiewe prosedures. Dit word gewoonlik by die hospitaal afgelewer in standaardtenks en verskaf deur die mediese gasstelsel. Stelseldruk is om-en-by 345 kPa (50 psi).

## Stikstof 
Stikstof word gebruik om sjirurgiese toerusting aan te dryf in verskillende prosedures. Druk wissel rondom 1200 kPa (175 psi) na die verskillende plekke.

## Koolstofdioksied 
Tipies gebruik tydens operasies om weefsel op te blaas of in posisie te hou, en ook gebruik in lasersjirurgie. Drukking in die stelsel word op ongeveer 345 kPa (50 psi) gehou.
Kuala Lumpur Internasionale Lughawe

Die **Kuala Lumpur Internasionale Lughawe** (afkorting: KLIA), (IATA: **KUL**, ICAO: **WMKK**) is die grootste Maleisiese lughawe. Dit is op 27 Junie 1998 geopen en is geleë in die Sepangdistrik in die Maleisiese staat van Selangor, 44&nbsp;km suid van die hoofstad Kuala Lumpur. 

Die lughawe bedien Malaysia Airlines en AirAsia as 'n spilpunt.

## Operasionele statistiek per jaar 
## Verwysings
Apollo 12

links|70px
duimnael|220px|Die Apollo 12-logo bevat 'n seilskip wat om die maan wentel, met 'n vuurstert agterna. Die hele bemanning was voorheen vlootvlieëniers.
duimnael|240px|Die bemanning van Apollo 12, v.l.n.r. Conrad, Gordon en Bean.

**Apollo 12** was die sesde bemande sending in die Verenigde State van Amerika se Apollo-program en die tweede wat mense laat land het op die maan. Dit is op 14 November 1969 vanaf die Kennedy Ruimtesentrum in Florida geloods, vier maande na die suksesvolle Apollo 11-maansending. Die bevelvoerder was Pete Conrad en die vlieënier van die maanmodule was Alan Bean. Hulle het albei net meer as een dag en sewe uur op die maan oppervlak verskeie aktiwiteite uitgevoer terwyl die bevelmodule met Richard F. Gordon om die maan bly wentel het. Die landingplek vir die sending was geleë in die suidooste van die "Oseaan van Storms" op die maan.

In teenstelling met die eerste maanlanding met die "Eagle"-tuig van Apollo 11, het Conrad en Bean 'n presiese landing op hul verwagte posisie gemaak, die staanplek van *Surveyor 3*, 'n onbemande ruimtetuig, wat op 20 April 1967 daar geland het. Hulle het die eerste kleurtelevisiekamera na die maanoppervlak geneem, maar die uitsending is onverwags beëindig nadat Bean per ongeluk die kamera vernietig het deur dit na die son te rig. Op een van die twee uitstappies het hulle die *Surveyor* besoek en 'n paar onderdele verwyder vir terugname na die aarde. Die missie het op 24 November geëindig met 'n suksesvolle waterplonsing van die kapsule in die Stille Oseaan. Die bemanning is deur die USS Hornet (CV-12) opgepik.

## Details 
* Gelanseer: 14 November 1969 vanaf Kennedy platform 39A
* Terugkeer: 24 November 1969, Suidelike Stille Oseaan
* Bemanningslede: Charles "Pete" Conrad, kommandeur; Richard Gordon, beheermodule-vlieënier; Alan Bean, maanmodule-vlieënier.
* Bevelmodule: Yankee Clipper
* Maanmodule: *Intrepid*
* Maanlandingsarea: Sea of Storms

## Sien ook 
Maanmuseum

## Notas
Hrabowe

**Hrabowe** (Oekraïens: *Грабове*, Russies: *Грабово*) is 'n dorp in die ooste van Oekraïne in die Donetsk-oblast. Die dorp lê oos van stad Donetsk aan die Mius-rivier, wat tewens die grens tussen die Donetsk- en die Loehansk-oblast vorm. Volgens die Oekraïense sensus van 2001 het die plek 'n bevolking van 1&nbsp;000 inwoners.

Op Donderdag, 17 Julie 2014 stort Malaysia Airlines-vlug 17 naby die dorp neer. Wrakstukke is oor 'n oppervlak van 15&nbsp;km versprei. Al 298 insittendes kom in die ramp om.

## Verwysings 
* 
*
EBay

duimnael|links|Pierre Omidyar, stigter en voorsitter van eBay
**eBay Inc**, (gestileer as **ebay**), is 'n Amerikaanse multinasionale internet verbruiker-na-verbruikerkorporasie, met sy hoofkantoor in San Jose, Kalifornië, VSA. Dit is deur Pierre Omidyar gestig in 1995, en het 'n merkwaardige suksesverhaal tydens die dot-com-borrel. Dit is nou 'n multi-miljarddollar-besigheid en bedryf sake in meer as dertig lande.

Die maatskappy bestuur eBay.com, 'n wêreldwye aanlynveiling- en koopwebwerf wat aan mense en besighede 'n breë verskeidenheid van goedere en dienste te koop aanbied (en *namens* hul verkoop). Benewens sy veiling-styl verkope, is die webwerf sedertdien uitgebrei om die "Koop nou"-opsie in te sluit. Dit ondersteun ook aanlyn-inkopies deur UPC, ISBN, of ander soorte SKU (via Half.com); aanlyn-geklassifiseerde advertensies (via Kijiji of eBay Classifieds); aanlyn-kaartjieverkope (via StubHub); aanlyngeldoordrag (via PayPal)  en ander dienste.

In teenstelling met die algemene opvatting, is dit nie gratis om op eBay te verkoop nie, omrede die webwerf gebruikers maandeliks faktureer.

[duimnael|links|eBay se hoofkantoor in [San Jose, Kalifornië.]]

## Verwysings
Roderik

**Roderik** was die laatste koning van die Wes-Gote in Spanje en het vir 'n kortstondige periode van 710 tot 711 regeer. Hy is 'n relatief obskure figuur in die geskiedenis oor wie min met sekerheid gesê kan word.

Roderik verower die troon van Achila II, die seun van die oorlede koning Wittiza. Hy is later deur Moslem-magte verslaan, wat Spanje onder aanvoering van Tariq ibn-Ziyad vanuit Noord-Afrika binnegeval het, en verdrink in die rivier die Guadalete. Daar word geglo dat sy weduwee, Egilona met Abd al-Aziz Ibn Musa getrou het.

## Eksterne skakels 
*  Roderik, koning van die Wes-Gote (Medieval Lands)
*  Ibn Abd-el-Hakem: The Islamic Conquest of Spain
Mius-rivier

**Mius** (Russies: Миус) is 'n rivier in Oos-Europa wat deur Oekraïne en Rusland vloei. Die rivier ontspring in die Donetsk-oblast in Oekraïne en vloei vervolgens deur die Loehansk-oblast, waarna dit die Russiese grens kruis en deur Rostof-oblast vloei. Dit mond uiteindelik in die Mius Firth van die See van Azof, wes van Taganrog uit. Dit is 258&nbsp;km lank.

Tydens die Tweede Wêreldoorlog het die Duitsers 'n swaar versterkte lyn, bekend as die *Miusfront* of* Mius-Front*, geskep waarlangs hewige gevegte tydens die Slag van Rostof (1943) plaasgevind het.
Yahoo!

**Yahoo! Inc.** is 'n Amerikaanse multinasionale internetkorporasie met sy hoofkantoor in Sunnyvale, Kalifornië. Dit is wêreldwyd bekend vir sy webportaal, die soekenjin Yahoo Soek en verwante dienste, insluitend Yahoo Directory, Yahoo Mail, Yahoo News, Yahoo Finance, Yahoo Groups, Yahoo Answers, advertensies, aanlynkartering, video-deel, fantasiesport en sy sosiale mediawebwerf. Dit is een van die gewildste kuberruimtes in Amerika. Volgens mediaberigte het ongeveer 700 miljoen mense Yahoo se webwerwe elke maand besoek. Yahoo beweer self dit lok "meer as die helfte van 'n miljard verbruikers elke maand in meer as 30 tale".

Yahoo! is in Januarie 1994 deur Jerry Yang en Dawid Filo gestig en is geïnkorporeer op 1 Maart 1995. Op 16 Julie 2012 is die voormalige uitvoerende hoof van Google, Marissa Mayer, aangewys as Yahoo! se uitvoerende hoof en voorsitter.

Volgens ComScore, het Yahoo! gedurende Julie 2013 vir Google oortref met die aantal Amerikaanse besoekers aan sy webwerwe, die eerste keer sedert Mei 2011. Dit is geskat op 196 miljoen Verenigde State besoekers, wat dus met 21 persent per jaar gestyg het.

## Verwysings 
## Eksterne skakels
Roodeplaat-natuurreservaat

**Roodeplaat Natuurreservaat** is 'n beskermde gebied wat aangrensend aan die Roodeplaatdam geleë is, 22 km noordoos van Pretoria, Gauteng.

In 1972 het die Departement van Waterwese en Bosbou die bestuur van die Roodeplaatdam-gebied oorgedra aan die Afdeling Natuurbewaring van die ou Transvaalse Provinsiale Administrasie (TPA). Hul mandaat was om die gebied te ontwikkel as 'n natuurreservaat en buitelug-ontspanningsfasiliteit vir Pretoria se inwoners. Die reservaat is in 1977 geproklameer.

## Fotogalery 

Acacia karroo, bloeityd, Roodeplaat NR.jpg|*Acacia karroo* in bloeityd.
Roodeplaat-Waterbuck(Kobus ellipsiprymnus)-01.jpg|'n Waterbok in die Roodeplaat-natuurreservaat.
Scarabaeus nigroaeneus, Roodeplaat NR, a.jpg|'n Miskruier in die reservaat.
Rotheca hirsuta, Roodeplaat Natuurreservaat, a.jpg|*Rotheca hirsuta*, Roodeplaat-natuurreservaat
Platycorynus dejeani, Roodeplaat Natuurreservaat, a.jpg|'n Kewer in die reservaat.
Zonocerus elegans, voetganger, Roodeplaat NR.jpg|'n Bontsprinkaan op 'n kaalgevrete takkie.

## Eksterne skakels 
* Roodeplaat Natuurreservaat - ekologiese bestuursplan, Augustus 2007, Gautengse Departement van Landbou en Landelike Ontwikkeling.
* Nie-amptelike gids vir die reservaat
* Roodeplaat inligting by *Southern African Birding* 

## Verwysings
Montacute House

240px
**Montacute House**

**naby Montacute, South Somerset**  
Engeland

----

**Opgerig**

Omstreeks 1598

----

**Boustyl**

Elizabethaans

----

**Webtuiste**
*National Trust: Montacute House*

**Montacute House** is 'n laat-Elizabethaanse herehuis naby die dorp Montacute in  die Engelse graafskap South Somerset. Die huis word as 'n uitstekende voorbeeld van die Engelse boukuns in die oorgangstyd tussen die Gotiese en die Renaissance-styl beskou en is een van mees outentiese herehuise uit die Elizabethaanse tydperk wat feitlik onveranderd bewaar gebly het. Die huis is tans in besit van die *National Trust* en het in 2013 meer as 125&nbsp;000 besoekers gelok.

Montacute House het omstreeks 1598 in opdrag van Sir Edward Phelips opgerig, een van die invloedrykste persoonlikhede in Engeland tydens die regentskap van koningin Elizabeth I en haar opvolger James I.  Phelips het sy loopbaan as advokaat begin en het later 'n lid van die parlement geword. Hier het hy die amp van Speaker in die Laerhuis en daarna dié van *Master of the Rolls* beklee. Die hoogtepunt van sy loopbaan was die regsaak teen Guy Fawkes wat in die sogenaamde *Gunpowder Plot* 'n poging onderneem het om die koning en die parlementsgebou op te blaas.

Die ontwerper is moeilik om te paal, maar volgens oorlewering het Phelips in 1590 aan die plaaslike boumeester William Arnold die opdrag gegee om die herehuis met drie verdiepings te bou. As boumateriaal is Ham Hill-steen uit die omgewing gebruik. Die argitek het die Gotiese tradisies van katedraalbou met nuwe Renaissance-elemente uit vastelandse Europa gekombnieer.

Die nakomelinge van Sir Edward Phelips het die herehuis nog tot in die vroeë 20ste eeu bewoon. Ná 'n kort oorgangsperiode, waartydens dit verhuur is (onder andere aan Lord Curzon, die vroeëre visekoning van Indië en minister van buitelandse sake, wat hier saam met sy lewensmaat, die skryfster Elinor Glyn gewoon het), is die huis in 1927 deur die *National Trust* gekoop. Dit staan oop vir die publiek. Montacute House se Lang Galery, die langste in Engeland, het tydelik as 'n buiteafdeling van die Londense *National Portrait Gallery* gedien. Dit staan bekend vir sy belangrike versameling van olie- en waterverfskilderye uit die huis se ontstaansperiode.

In Montacute House se binneruimtes en tuine het al 'n verskeidenheid rolprente vir die silwerdoek asook televisiedrama's ontstaan.

## Verwysings
Margaret van der Post

**Margaret van der Post** is 'n Suid-Afrikaanse sopraan en musiekonderwyser. Sy is bekend vir haar radio-uitsendings en konsertoptredes saam met die Nasionale Simfonie-orkes.

## Biografie 
Beatrice Margaret van der Post is op 20 Julie 1938 in Bloemfontein gebore en was 'n polio-lyer. 

Sy is aanvanklik in Pretoria deur Ena Bennett in klavierspel opgelei en vorder tot UOLM van UNISA (die Universiteit van Suid-Afrika se Onderwyslisensiaat in Musiek). Teen die tyd het sy sanglesse by Anna Elizabeth Pohl geneem. 

Sy ontvang 'n beurs van die Afrikaanse Musiekklub, die Lord Clarendon Cup vir vokale prestasie en die Buchanan-prys nadat sy as naaswenner van UNISA se oorsese beurs aangewys is. Toegerus met haar lisensiate vir klavier en sang, is sy na Londen om verder te studeer, nadat die Pretoriase publiek die fondse bygedra het. Na twee jaar onder leiding van Maria Santi het sy 'n verdere jaar onder Borishka Gereb studeer. Later het sy na Gereb vir verdere opleiding teruggekeer.

In 1964 keer sy na Suid-Afrika terug en werk as dosent in sang by die Pretoriase Konservatorium vir Musiek. Sy word bekend vir haar radio-uitsendings en konsertoptredes saam met die Nasionale Simfonie-orkes. Sy neem aan 'n toer wat TRUK gereël het deel en sing in Bloemfontein, waar die Universiteit van die Vrystaat haar in 1969 aangestel om lesings by hul konservatorium aan te bied. Sy het haar konsertloopbaan in Bloemfontein voortgesit.

## Verwysings
Poliomiëlitis

**Poliomiëlitis**, ook **kinderverlamming** of kortweg **polio** genoem, is 'n gevaarlike en hoogsaansteeklike siekte. Die siekte het al baie kinders in die geskiedenis geaffekteer. Dit kom egter nie meer algemeen voor nie. Volgens die Wêreldgesondheidsorganisasie het polio, sedert immunisasie in 1955 beskikbaar geword het, met 99% afgeneem.

duimnael|links|400px|Die dekade van die laaste aangetekende geval van verlamde polio.
Die poliovirus dring die liggaam deur die mond binne. Dit word gewoonlik as gevolg van swak higiëne of die inname van besmette water of voedsel versprei. Die virus se inkubasietyd is meestal 6-20 dae. Dit val die sentrale senuweestelsel aan en vernietig die senuweeselle wat vir spierwerking verantwoordelik is. Die persoon se arms en bene word meestal geaffekteer en kan verlamming veroorsaak.

Hoewel immunisasie teen polio vryelik beskikbaar en effektief is, is daar tans geen medikasie vir mense wat dit reeds opgedoen het nie. Die behandeling is daarop gemik om die persoon so gemaklik as moontlik te maak en die hersteltyd te versnel. Die simptome van polio verskil afhangend van hoe erg die infeksie is. Sommige mense ervaar slegs moegheid, koors, hoofpyn, keelseer en braking. Die simptome is gewoonlik vir een tot twee weke teenwoordig. By ongeveer 2% van pasiënte kom abnormale sensasie (gevoel), swaar asemhaling, moelike sluk, spierpyne, spierspasmas en verlamming voor. Hierdie simptome word deur die infeksie en inflammasie in die sentrale senuweestelsel en spinaalkoord veroorsaak.

In die kroniese fase is die verlamming ongeneeslik en lei dit tot blywende spierswakte. By groeiende kinders kan dit misvorming veroorsaak, deurdat die aangetaste ledemate nie normaal ontwikkel nie, of deur spiere kromgetrek word. As dit die asemhalingspiere aantas kan dit tot die dood lei.

## Entstof 
Jonas Salk het in 1952 'n entstof ontwikkel teen polio.

## Verwysings 
## Verdere leesstof 
*  
*  
*  
*  
*  
*  

## Eksterne skakels 
*
Langneus-penhaai

Die **Langneus-penhaai** (*Squalus mitsukurii*) kom wêreldwyd voor en in Suider-Afrika word die haai van Namibië tot Beira gevind.

duimnael|senter|400px|Illustrasie van 'n Langneus-penhaai.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 
* 

## Eksterne skakel 
* http://www.fishbase.org/summary/Squalus-mitsukurii.html
Ruwevel-penhaai

Die **Ruwevel-penhaai** (*Cirrhigaleus asper*) kom voor in die westelike Atlantiese Oseaan en die oostelike-sentraal Stille Oseaan. In Suider-Afrika kom dit voor noordwaarts vanaf Port Alfred tot by noordelike Madagaskar. Die haai het 'n baie skurwe vel.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronnelys 
* Coastal Fishes of Southern Africa. Phil & Elaine Heemstra. 2004. 
* 

## Eksterne skakel 
* http://www.fishbase.org/summary/Cirrhigaleus-asper.html
Derde Straat van Taiwan-krisis

Die **Derde Straat van Taiwan-krisis** was die derde reeks missieltoetse wat die Volksrepubliek China in die waters om die Republiek China (Taiwan), insluitende die Straat van Taiwan uitgevoer het. Die toetse het van 21 Julie 1995 tot 23 Maart 1996 plaasgevind. 

Die eerste groep missiele wat van die middel tot laat 1995 afgevuur is, was na bewering daarop gemik om 'n sterk boodskap aan die Taiwannese regering onder leiding van Lee Teng-Hui te stuur, aangesien hulle buitelandse beleid van die een-China-beleid weggedryf het. Die tweede groep missiele is vroeg in 1996 afgevuur om Taiwannese kiesers in die aanloop na die 1996 presidensiële verkiesing te intimideer.
Győr

**Győr** (uitgespreek [ˈɟøːr]; Duits: *Raab*, Slowaaks: *Ráb*) is 'n stad in noordwestelike Hongarye wat halfpad tussen Wene en Boedapest geleë is. Die stad is geleë aan beide kante van die Donau en is 8 kilometer van die Hongarye-Slowaakse grens en 62&nbsp;km van die Slowaakse hoofstad, Bratislava. Met sowat 128 duisend inwoners is die stad die sesde grootste in die land.

## Susterstede 
*  Erfurt, Duitsland
*  Sindelfingen, Duitsland
*  Ingolstadt, Duitsland
*  Poznań, Pole
*  Colmar, Frankryk
*  Montevideo, Uruguay
*  Braşov, Roemenië
*  Kuopio, Finland

## Eksterne skakels 
* www.gyor.hu – die stad se amptelike webwerf
Grootneushaai

Die **Grootneushaai** (*Carcharhinus altimus*) is 'n haai wat in tropiese en subtropiese water voorkom, en jong haaitjies was al gewaar vanaf KwaZulu-Natal tot die Oos-Kaap. Die migrerende haai leef gewoonlik in diep water van 90 – 430 meter (300 – 1,410 vt) en vertoef graag aan die kante van kontinentale banke. In Engels staan die haai bekend as die *Bignose shark*.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://www.fishbase.org/summary/Carcharhinus-altimus.html
Balule-natuurreservaat

Die **Balule-natuurreservaat** (ook genoem **Balule Private Game Reserve**) is 'n beskermde gebied van 40 000 hektaar in die ooste van die Limpopoprovinsie, Suid-Afrika. Dit maak ook deel uit van die Groter Limpopo Oorgrenspark as 'n lid van die Associated Private Nature Reserves (APNR). As 'n daadwerklike inisiatief om wildbewaring te bevorder, is al die heinings wat die APNR-natuurreservate - Balule, Timbavati, Klaserie en Umbabat - geskei het, asook die Krugerwildtuin s'n, verwyder. Die ekologiese voordele van hierdie inisiatief het die streek 'n gewilde eko-toerismebestemming gemaak en bewaringspogings het verseker dat die wildbevolking nou die Groot vyf insluit: leeus, olifante, buffels, luiperds en swartrenosters.
Chronologie van die Bybel

Die volgende is Bybelse datums volgens Biskop James Ussher:

Indien 'n datum 'n negatiewe waarde het, dan is dit voor Christus (v.C.). 'n Positiewe waarde is na Christus (n.C.). Na Christus (n.C.) word ook geskryf as "AD", wat staan vir Anno Domini wat "Jare van die begin van die Christelike era" beteken. 'n Ander manier om dit te skryf is in terme van jare na die skepping: AM = Anno Mundi wat "Jare van die begin van die skepping" beteken.

## Adam tot Josua 
"sv" = seun van

## Rigters 
**Notas:**
# Volgens Ussher is Josua in 1443 vC dood.
# Rut was wel nie 'n rigter nie, maar sy het in die rigters se tyd geleef. Dit is lyk my ook nie bekend presies wanneer sy geleef het nie. Ons weet egter dat Rut se man, Boas, Dawid se oupagrootjie was: Rut 4:18-21 : Peres → Gesron → Ram → Amminadab → Nagson → Salmon → **Boas** → Obed → Isai → Dawid.
# Samuel is oorlede tussen 1060 vC (Dawid vlug na Akis, 1 Sam 21:10) en 1057 vC (Dawid val die Geresiete aan, 1 Sam 27:8).

## Konings van Juda en Israel 
Waar daar 'n verskil is tussen James Ussher en die Bybel is dit gewoonlik 'n afrondingsfout.

Die tabel wys die konings van Juda en Israel na die skeuring van die ryk in verskillende kolomme:
* **Juda**: Suidelike ryk (Juda en Benjamin)
* **Israel**: Suidelike ryk (Die ander 10 stamme). Na die val van Samaria het Assirië vir die volk Israel weggevoer waarna hulle nooit weer teruggekom het nie (anders as Juda wat slegs vir 70 jaar in ballingskap was).

## Profete 
Profete

## Verwysings 
* The Annals of the World , Larry and Marion Pierce

## Eksterne skakels 
* Kings of Israel and Judah family tree
* Ussher chronology
Javahaai

Die **Javahaai** (*Carcharhinus amboinensis*) kom voor in die oos Atlantiese Oseaan, die Indiese-Pasifiese area, die Golf van Aden, Madagaskar en aan die ooskus van Afrika tot by KwaZulu-Natal. In Engels staan die haai bekend as die *Pigeye shark* of *Java shark*.

duimnael|senter|400px|'n Javahaai op die voorgrond

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* *Carcharhinus amboinensis* by Fishbase.
*
WhatsApp

**WhatsApp** is 'n kitsboodskapdiens vir slimfone en uitgesoekte funksieselfone wat van die internet gebruik maak vir kommunikasie. Benewens kort teksboodskappe (SMS'e), kan gebruikers beelde, videogrepe en klankboodskappe aan mekaar stuur, sowel as hul plek aandui met behulp van die geïntegreerde karteringsfunksies.

WhatsApp, Inc. is in 2009 gestig deur die Amerikaners Brian Acton en Jan Koum (ook die hoof- uitvoerende beampte), albei voormalige werknemers van Yahoo!, en is gebaseer in Mountain View, Kalifornië. Die maatskappy het 55 werknemers en is oorgeneem deur Facebook, Inc., wat sy verkryging van WhatsApp, Inc. vir $19,3&nbsp;miljard op 19 Februarie 2014 aangekondig het.

In 'n bloginskrywing in Desember 2013 beweer WhatsApp hy het elke maand 400&nbsp;miljoen aktiewe gebruikers. Op 22 April 2014 het WhatsApp meer as 500 miljoen maandelikse aktiewe gebruikers gehad; 700&nbsp;miljoen foto's en 100&nbsp;miljoen video's is in dié tyd elke dag gedeel. Dit het in 2014 elke dag meer as 10&nbsp;miljard boodskappe hanteer.

Dit het die wêreld se gewildste boodskaptoepassing in 2015 geword,, en het meer as 2 000 000 000-gebruikers wêreldwyd vanaf Februarie 2020. Dit het die primêre middel van elektroniese kommunikasie in verskeie lande en plekke geword, waaronder Latyns-Amerika, die Indiese subkontinent en groot dele van Europa en Afrika. 

## Verwysings 
## Eksterne skakels 
*  Amptelike webwerf
Laudium

**Laudium** is 'n dorp na die suidweste van Pretoria in Gauteng, Suid-Afrika, in die Stad Tshwane Metropolitaanse Munisipaliteit. **Claudius** http://census2011.adrianfrith.com/place/799059001 is 'n naburige, grootliks residensiële voorstad wat effektief 'n uitbreiding van Laudium is. Dit was voorheen, onder die apartheidsregering, uitsluitlik vir Suid-Afrikaanse burgers van oorspronklik Indiese herkoms reserveer. Die dorp is 8 km suidwes van Pretoria se middestad en brei steeds uit. Nog 'n openbare behuisingsontwikkeling, Uitbreiding 2, bestaande uit raadswoonstelle, is later verkoop aan inwoners en is nou bekend as Himalaya Heights.

Teen die einde van apartheid het baie inwoners van Laudium verskuif na die naburige (voorheen uitsluitlike blank-) voorstede van Erasmia en Christoburg wat direk suid van Laudium lê. Uiteindelik is 'n verbindingspad gebou en geteer, wat sederdien 'n direkte reis tussen die voorstede moontlik maak. Voorheen was die enigste manier om tussen Laudium en Erasmia te reis 'n sirkelroete via die R55. Volgens die 2001-sensus het Indiërs byna 66% van die bevolking van Erasmia en Christoburg getel, en hulle het die wit inwoners in die voorafgaande tien jaar grootliks verplaas. Teen die laat 2000's het groter getalle van die meer gegoede Indiërinwoners uit Laudium verskuif na die nuutgestigte nabygeleë sekuriteitsbondels in die weste van Centurion. Indiërs wat huidig in hierdie gebiede woon handhaaf steeds godsdienstige, kommersiële en opvoedkundige bande met Laudium.

Die swart woonbuurt van Atteridgeville lê noordwes van Laudium, hoewel die twee gebiede geskei word deur 'n reeks heuwels, en geen direkte teerpad loop ​​tussen die twee buurte nie.

## Verwysings
Becquerel

[200px|regs|duimnael|[Geiger teller word gebruik om die aktiwiteit van 'n radio-aktiwiteit te meet]]
Die **becquerrel** is die SI eenheid vir die aktiwiteit van 'n radio-aktiwiteit en het die simbool "Bq". Die naam "becquerel" is in 1975 deur die BIPM te ere van die Franse fisikus Henri Becquerel toegeken.  Dit is gedefinieer as die gemiddelde aantal radio-aktiewe disintegrasies per sekonde. Dus het die becquerel die dimensie s-1. Al is hierdie dimensie dieselfde as die dimensie van die SI-eenheid vir frekwensie, die hertz, word die eenheid "hertz" gebruik om gereelde gebeurtenisse te meet, maar 'n radio-aktiewe disintegrasie is 'n ewekansige gebeurtenis. 

## Verwysings
Adobe

**Adobe Inc.** (voorheen bekend as **Adobe Systems Incorporated**) is 'n Amerikaanse multinasionale sagtewaremaatskappy met sy hoofkwartier in San Jose, Kalifornië, VSA. Die maatskappy het in die verlede gefokus op die skepping van multimedia en kreatiwiteit-sagteware produkte, met 'n meer onlangse rigting na ryk Internet-toegepaste sagteware-ontwikkeling. Dit is die beste bekend vir sy "Portable Document Format" (PDF) en "Adobe Creative Suite", later "Adobe Creative Cloud".

Adobe is in Februarie 1982 deur John Warnock en Charles Geschke gestig, nadat hulle by Xerox PARC bedank het om die PostScript bladsybeskrywingstaal te ontwikkel en te verkoop. In 1985 het Apple Computer PostScript gelisensieer vir gebruik in sy LaserWriter drukkers, wat die vonk was vir die "desktop publishing"-rewolusie.

## Eksterne skakels
Lyttelton Manor

**Lyttelton Manor** is 'n voorstad in die ooste van Centurion, sowat 10 km suid van Pretoria-Sentraal, Suid-Afrika, geleë. Dit word begrens deur Kloofsig, Die Hoewes en Doringkloof-woonbuurte en grens aan die Waterkloof Lugmagbasis asook Groenkloof-natuurreservaat. 

Die hoofstraat is Bothalaan wat noordwaarts na die Fonteinedal loop, en die belangrike Unitas-hospitaal is ook in die buurt geleë.

## Sien ook 
* Hoërskool Lyttelton Manor

## Verwysings
Doringkloof

**Doringkloof** is 'n voorstad in Centurion, in die suide van Pretoria, Suid-Afrika. Doringkloof is geleë suid van Lyttelton Manor en noord van Irene en grens aan die hoofstraat (Bothalaan) wat na die Fonteinedal loop.

## Infrastruktuur 
* Doringkloof Tennisklub (op die hoek van Jakaranda- en Swarthoutstraat)
* Laerskool Doringkloof
* NG Gemeente Doringkloof
* Doringkloof-winkelsentrum

## Verwysings
Grotte van Catullus

duimnael|Grotte van Catullus

**Grotte van Catullus** (*Grotte di Catullo*) is die naam vir die ruïnes van 'n Romeinse villa gebou in die begin van ons jaartelling aan die noordelike punt van die skiereiland van Sirmione aan die suidelike oewer van die Gardameer, Italië.

Ruins of Roman villa Lake Garda.jpg|Die Grotte van Catullus, soos vanaf die meer gesien
Grotte di catullo 07.JPG|Substrukture en die oostelike uitgang
Lake Garda Grotte di Catullo 1.jpg|*Cryptoporticus* (bedekte deurgang)
Grotte di catullo 11.JPG|'n Portaal

## Eksterne skakels 
* Sirmione History
* Grotte di Catullo (Grottoes of Catullus) Review
* Catullus' Grottos, Sirmione, Brescia, Lombardy, Italy 

## Verwysings
Sir Seewoosagur Ramgoolam Internasionale Lughawe

duimnael|links|280px|SSR Internasionale Lughawe (Aug. 2009)
**Sir Seewoosagur Ramgoolam Internasionale Lughawe** (IATA-kode: **MRU**, ICAO: **FIMP**), is die belangrikste internasionale lughawe in Mauritius. Dit is 26 km suidoos van die hoofstad Port Louis geleë. Die lughawe was voorheen bekend as die **Plaisance Lughawe**, maar dit is herdoop ter nagedagtenis van Sir Seewoosagur Ramgoolam. 

Die lughawe, wat tot 'n streekspilpunt ontwikkel het, huisves direkte vlugte na verskeie bestemmings in Afrika, Asië, Europa en is die tuiste van die land se nasionale lugredery Air Mauritius. "Airports of Mauritius Co. Ltd" (AML) is die eienaar en operateur van die lughawe; die regering van Mauritius is die grootste aandeelhouer van AML. "Airport Terminal Operations Ltd" (ATOL) was verantwoordelik vir die ontwerp, bou en bedryf van die nuwe eindpuntgebou.

## Eksterne skakels 
* Lughawens van Mauritius
* Air Mauritius
* Departement Burgerlugvaart 

## Verwysings
Roland Garros-lughawe

duimnael|links|260px|Die ingang na die terminaalgebou
**Roland Garros-lughawe** (: Aéroport de la Réunion Roland Garros) (IATA: **RUN**, ICAO: **FMEE**), voorheen bekend as **Gillot Lughawe**, is geleë in Sainte-Marie op Réunion. Die lughawe is 7 kilometer oos van Saint-Denis. Dit is vernoem na die Franse vlieënier Roland Garros wat in Saint-Denis gebore is. Roland Garros-lughawe is die spilpunt van Air Austral en het 2 473 843 passasiers in 2018 bedien.

## Eksterne skakels 
* Roland Garros-lughawe  
* Reunion-Roland Garros-lughawe 
* Roland Garros-lughawe  (Union des Aéroports Français) 

## Verwysings
Semmelweis-universiteit

Die **Semmelweis-universiteit** (Hongaars: *Semmelweis Egyetem*) is 'n universiteit in Boedapest, die hoofstad van Hongarye. Die universiteit is in 1769 gestig en is vandag die oudste mediese skool in die land. Die Semmelweis-universiteit is genoem na Ignaz Semmelweis, die ginekoloog wat die oorsaak van kraamkoors in die 1840's ontdek het.

## Verwysings 
## Eksterne skakels 
*   Amptelike webwerf
Groot Piramide van Giza

duimnael|’n Deursigtige beeld van die piramide.
Die **Groot Piramide van Giza** (ook bekend as die **Groot Piramide van Cheops**) is die oudste en grootste van die drie piramides in die Dodeakker van Giza wat grens aan die stad El Giza, Egipte. Dit is een van die oudste van die Sewe Wonders van die Antieke Wêreld en die enigste een wat redelik ongeskonde behoue gebly het.

Na aanleiding van ’n inskrywing in ’n kamer wat die werkspan noem en ’n verwysing bevat na die vierde dinastie van farao Cheops, glo Egiptoloë die piramide is oor ’n tydperk van 10 tot 20 jaar as ’n graftombe gebou, tot omstreeks 2560&nbsp;v.C. Dit was aanvanklik 146,5&nbsp;m hoog en was 3&nbsp;800 jaar lank die hoogste mensgemaakte struktuur in die wêreld. Daar was al verskeie wetenskaplike en alternatiewe teorieë oor die boutegnieke van die piramide. In die meeste word aanvaar dat groot klippe van ’n steengroef af gebring en opgelig is tot op die regte plek.

Daar is drie bekende kamers in die Groot Piramide. Die laagste kamer is in ’n rotsbodem uitgekap en die res is bo-op gebou. Die sogenaamde Koningin- en Koningskamer is hoër op in die struktuur. Dit is die enigste piramide in Egipte wat gange na bo en onder bevat. 

Die hoofdeel van die Giza-kompleks is ’n stel geboue wat twee tempels ter ere van Cheops insluit (een naby die piramide en die ander naby die Nyl), asook drie kleiner piramides vir Cheops se vroue, ’n selfs kleiner "satelliet"-piramide wat die twee tempels verbind en kleiner graftombes vir adellikes.

## Verwysings
Tampa, Florida

**Tampa** is 'n groot stad in die deelstaat van Florida. Dit is 'n belangrike handel-, nywerheids- en opvoedkundige sentrum. Dit lê op die weskus van Florida, in die Tampabaai en digby die Golf van Meksiko. Dit het 'n bevolking van sowat 347&nbsp;645 mense (grootstadsgebied: 2&nbsp;824&nbsp;724 inwoners).

## Verwysings
Fisionomie

[duimnael|280px|Anders as by [frenologie, word gesigspiere eerder as die vorm van die skedel gebruik om menslike eienskappe te bepaal.]]

**Fisionomie** of **gelaatskunde** is die studie van die gesig. Gesigspiere (gelaatstrekke) word gebruik om 'n persoon se karaktereienskappe te ontleed. Die woord is afgelei van Grieks: *φύσις* (*fusis*), natuur en *γνώμων* (*gnomon*), beoordeler. Fisionomie word as 'n skynwetenskap beskou.

## Eksterne skakels 
*